Ekscentrični frontmen Culture Cluba, Boy George, bio je jedan od najpopularnijih, ali i najdugotrajnijih predstavnika novog romantizma. Njegov specifični, androgini izgled bio je utjelovljenje vizualnog stila novog romantizma kao pokreta.
**Novi romantizam** (engleski: *New Romantic*) je bio pokret u pop kulturi koji se pojavio i proširio iz Ujedinjenog Kraljevstva početkom 80-ih godina. Iako ga se najčešće povezuje uz glazbu novog vala i synthpopa, novi romantizam je bio širi društveni pokret koji je obuhvaćao i modu, dizajn, marketing i druge discipline pop kulture i umjetnosti. Pokret je proizašao iz noćnih klubova u Londonu, posebice *Billy's* i *Blitz*, i Birminghamu, odakle je proizašao Duran Duran. Novi romantizam je bio karakteriziran ekscentričnom modom inspiriranom buticima poput londonskog PX-a i birminghamskog Kahna & Bella. Rani zagovornici pokreta u medijima su inicijalno nazivani *Blitz Kids*, Novi dendiji ili romantičarski pobunjenici.

Pod snažnim utjecajem Davida Bowieja, Marca Bolana i benda Roxy Music, novoromantičari su promovirali vizualni stil glam rocka i historijske modne stilove, a naziv su dobili zbog stila koji je podsjećao na rani romantizam. Nekolicina izvođača s početka 80-ih godina prihvatila je taj stil i utjelovila ga u muzici i medijima, a tu se posebno ističu Steve Strange (Visage) i Boy George (Culture Club) te bendovi Duran Duran, Spandau Ballet, A Flock of Seagulls i Classix Nouveaux. Ultravox je u medijima također redovito povezivan s novim romantizmom, mada članovi benda nikada nisu prezentirali tako jasan vizualni stil kao ostali pripadnici pokreta, unatoč snažnim vezama s bendom Visage. Japan i Adam and the Ants su u medijima također navođeni kao novormantičari, mada su oba benda javno odbijala tu poveznicu i nisu imali nikakvih direktnih poveznica s originalnim pokretom. Dio novih romantičara prihvatio je sintesajzere i pomogao u komercijalnom usponu tada novonastalog synthpopa početkom 80-ih godina, kombinirajući taj muzički stil s ekscentričkim vizualnim izgledom, koji je doveo do istovremene popularizacije muzičkog žanra i pokreta u Britaniji, a zahvaljujući MTV-ju i u Sjedinjenim Državama, gdje su mediji pričali o drugoj britanskoj invaziji. 

Novi romantizam je bio relativno kratkotrajni pokret i počeo je nestajati već nakon 1985. godine; iako su neki izvođači nastavili sa svojim karijerama i nakon 80-ih godina, uvelike su napustili estetiku inicijalnog pokreta. Tokom 90-ih godina je bilo pokušaja oživljavanja pokreta, među kojima je najistaknutiji kratkotrajni romo pokret.

Vidi i
------

* Romantizam
* Supkultura
* Novi val
* Spisak novih romantičara

Literatura
----------

* Peter Childs, Mike Storry (1999). Taylor & Francis. ur. *Encyclopedia of Contemporary British Culture*. str. 181–184, 363, 562. ISBN 978-0-415-14726-2.
* Steve Strange (2003). *Blitzed! The Autobiography of Steve Strange*. Orion. ISBN 978-0-7528-4936-2.

Vanjske veze
------------

* BBC News | REVIEWS | Romantic revival
* Walker, John. (1992) "New Romantics" Arhivirano 2015-05-09 na Wayback Machine-u. *Glossary of Art, Architecture & Design since 1945*, 3rd. ed.
* YouTube playlist featuring New Romantic music

| * p
* r
* u
Novi val i post-punk |
| --- |
| Povezani žanrovi | 

|  |  |
| --- | --- |
| 1970e – 1980e | 
* Art punk
* Cold wave
* Dance-punk
* Dark wave
* Elektropop
* Ethereal wave
* Gotički rock
* Indie pop
* Minimalni val
* Neopsihodelija
* Novi pop
* Novi romantizam
* No wave
* Synthpop
* 2 tona

 |
| 1990e – 2000e | 
* Electroclash
* Novi rave
* Novi val novog vala
* Post-punk revival
* Romantičarski modernizam

 |

 |
| Popisi | 
* Novovalni izvođači
* Post-punk bendovi
* Synthpop izvođači

 |
| Povezane teme | 
* Blitz Kids
* *C86*
* CBGB
* Chillwave
* *New Wave Theatre*
* *Neue Deutsche Welle*
* *La Movida Madrileña*
* Scena malih bendova
* Punk rock
* Mod revival
* *Rip It Up and Start Again*
* Druga britanska invazija
* *Sounds*
* Shoegazing
* Synthwave
* Jugoslavenski novi val

 |